Mattancherrypalasset

Mattancherry-palasset i Mattancherry, Cochin, i den Indiske delstaten Kerala, har flotte veggmalerier av hinduistisk tempelkunst, portretter og utstillinger om rajaene i Cochin. Siden 3. juli 1998 er palasset ført opp på Indias tentative liste over verdensarvsteder.


== Historie ==
Mattancherry-palasset med sin middelaldersjarm ligger på Palace Road i Mattancherry i Cochin. Det ble bygget av portugiserne og presentert for Veera Kerala Varma (1537–65) som var Cochins raja, i år 1555. Det nederlandske ostindiske kompani gjennomførte en del utvidelser og ombygginger av palasset i år 1663, og er etter det kalt det nederlandske palasset. Rajaene gjorde også forbedringer på bygningen. I dag har palasset et portrettgalleri av Cochins rajaer og er kjent for noen av de beste mytologiske veggmaleriene i India, som noe av det beste av den hinduistiske tempelkunsts tradisjoner. Palasset ble bygget for å blidgjøre en konge etter at templet var blitt plyndret av naboer.Da oppdageren Vasco da Gama steg i land i Kappad i 1498, ble han hilst velkommen av Cochins styrende. De ga ham eksklusive rettigheter til å bygge fabrikker. Portugiserne sto imot de neste angrepene fra Saamoothiri, og Cochins raja ble i praksis en vasall under portugiserne. Portugisernes påvirkning ble erstattet av nederlenderne da de tok over Mattancherry i 1663. Deretter overtok sultanen Hyder Ali området, og noe senere Det britiske ostindiske kompani.


== Palasset ==
Palasset er et rektangulært bygg oppført i "Nālukettu"-stil, Keralas tradisjonelle arkitekturstil, med en gårdsplass i midten. På gårdsplassen står et lite tempel tilegnet "Pazhayannur Bhagavati", Cochin-slektens skyttsgudinne.. På hver side av palasset finnes også et tempel. Det ene er tilegnet Krishna og det andre Shiva. Visse elementer i arkitekturen såsom buenes utseende og proporsjonene i karmene, tyder på europeisk påvirkning.Matsalen har tak med snirklete ornamenter og er dekorert med en serie messingskåler. Palasset har også et uvanlig eksempel på tradisjonelt Kerala-gulv, som ser ut som polert, svart marmorgulv, men egentlig er gulvet dekket med et lag av en blanding av brente kokosnøttskall, trekull, kritt, fruktsafter og eggehvite.


=== Veggmaleriene ===

Palassets storhet hviler på det store antallet veggmalerier utført i den hinduistiske tempelkunstens fremste tradisjoner. Maleriene er utført med sterke, varme farger i Tempera-teknikk.Kongens sovekammer, eller Palliyara til venstre ved inngangen, ligger i palassets sydvestre hjørne. Her kan en se hvordan det lange tretaket på 300 kvadratmeter er dekket med om lag 48 malerier. Disse viser begynnelsen av en vandring da han ofret Dasaratha til Sitas, og til han kom tilbake fra fangenskapet i Sri Lanka. Maleriene i denne delen er de tidligste i palasset og daterer seg til 1500-tallet. De siste fem scenene er fra "Krishna Lila". Disse maleriene er tilskrevet «Veera Kerala Varmas kunstnerlige sinnelag».


=== Kroningssalen ===
Rommene i øverste etasje, kroningssalen som ble utvidet av nederlenderne, har en del veggmalerier. De kjente komposisjonene i denne del er: Lakshmi sittende på en lotus, den sovende Vishnu (Ananthasayanamurti), Shiva og Parvati sittende med Ardhanariswara og andre gudinner, kroningen av Rama samt Krishna som løfter Govardhana-begeret.På kroningssalens motsatte side er trappehuset eller Kovinithalam (rom nr II), med en trapp ned til første etasje hvor det er fire malerier av Shiva, Vishnu og Devi samt et uferdig maleri. I rom nr. IV er det scener fra Kumarasambhava, samt andre arbeider av den store sanskritpoeten Kālidāsa. De senere maleriene ble malt på 1700-tallet.


== Andre utstillinger ==
Portretter av Cochins raja som styrte fra 1864 og fremover, vises i dag i det som engang var kroningssalen. Disse ble malt av lokale kunstnere i vesteuropisk stil. Innertaket i salen er dekorert med snirklete blomstermønster i tre.
Blant andre utstillinger i palasset, er en bærestol av elfenben, en howdah, kongelige paraplyer, klær brukt ved seremonier, mynter, frimerker og tegninger.


== Restaurering ==
I 1951 ble Mattancherry-palasset restaurert og ble erklært som et bevaringsverdig monument. Palasset fikk i 2007 til 2009 sin andre restaurering av Archaeological Survey of India. Palasset er et arkitektoniskt mesterverk som viser en blanding av den koloniale arkitekturen og Keralas arkitektur. Restaureringens mål var å vise byggets virkelige storhet. Arbeidet pågikk mellom 2007 og 2009.


== Referanser ==